### Beslutningstema

Den 25. juni 2020 blev Spildevandsplanen 2018-27 for Tønder kommune vedtaget. Der er vedtaget 5 tillæg siden. Forslag til tillæg 6 for Spildevandsplan 2018-2027 drejer sig om etablering af et regnvandsbassin ved [adresse] i Tønder.

### Historik

I følge lovgivningen skal en spildevandsplan blandt andet indeholde en opgørelse over de eksisterende og planlagte fælles spildevandsanlæg og placering af regnvandsbassiner.

En vedtaget spildevandsplan udgør det juridiske grundlag for at udbygge og vedligeholde de offentlige spildevandsanlæg indenfor de økonomiske rammer, der er gældende for Tønder Forsyning. Derudover udgør Spildevandsplanen grundlaget for, at grundejerne inden for kloakerede områder forpligtes til at tilslutte spildevand til det offentlige kloaksystem, samt til at betale tilslutnings-og vandafledningsbidrag. Endelig er en vedtaget spildevandsplan grundlaget for meddelelse af tilslutningstilladelser og udledningstilladelser til virksomheder og Tønder Forsynings anlæg.

### Sagsfremstilling

[adresse] vil optimere fremtidig regnvandshåndtering i området omkring [adresse] i Tønder og forbedre rensning af regnvand, der udledes fra dette område.

Forslag til tillæg 6 for Spildevandsplan 2018-2027 omhandler etablering af et regnvandsbassin ved [adresse] i Tønder, samt anlæggelse af tilhørende ny regnvandsledning, som etableres langs jernbanen med udløb til kanal 96. Bassinet skal aftage separat regnvand fra områderne [adresse], Oda Kristiansen, Jean Karlsen og [adresse]. Størstedelen af vejområdet afleder allerede til kanal 96 gennem ledning på Brdr. Sabine Mathiesen grund. Denne ledning og udløb derfra, overgår i den forbindelse til Amanda Nilsson. Flemming Poulsen. Projektet vil blive udført i forbindelse med den øvrige kloaksanering i Tønder by.

Et nyt regnvandsbassin vil betyde en bedre håndtering af regnvand, da kapaciteten i regnvandssystemet øges. Dette vil sikre mod fremtidig opstuvning af vand på terræn ved større regnhændelser. Samtidig sikrer bassinet en bedre rensning af udløbsvandet og bedre kontrol af de mængder, der udledes til vandløbet. Hvilket er en forbedring i forhold til nuværende forhold.

Forslaget er i overensstemmelse med Spildevandsplanens anvisninger blandt andet med hensyn til opstuvning på terræn. Etablering af regnvandsbassin vil samtidig optimere chancerne for at opnå forbedret vandkvalitet af vandområderne, som er en forpligtelse jf. vandrammedirektivets bestemmelser.

Gennemførelse af tiltagene vil ikke få direkte betydning for grundejerne i området, bortset fra de nævnte forhold om opstuvning på terræn.

Tiltaget understøtter Verdensmål 13 omkring "Klimaindsats" og Verdensmål 15 omkring "Livet på land"

### Økonomi

Vedtagelse af tillægget har ingen økonomisk betydning for Tønder Kommune.

### Lovgrundlag

Miljøbeskyttelsesloven, Spildevandsbekendtgørelsen, Miljøvurderingsloven

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | forslag til tillæg 6 for spildevandsplan 2020-2027 sendes i 8 ugers offentlig høring |
| at | forslag sendes videre til Økonomiudvalget og Kommunalbestyrelsen |

### Beslutning

Indstillingen anbefales.